Ο **Μασάσι Νακαγιάμα** (ιαπωνικά: 中山 雅史, γεννήθηκε 23 Σεπτεμβρίου 1967) είναι Ιάπωνας πρώην διεθνής ποδοσφαιριστής και νυν προπονητής. Αγωνιζόταν ως επιθετικός και είναι κάτοχος του ρεκόρ των περισσότερων γκολ σε μία μόνο σεζόν πρωταθλήματος Ιαπωνίας σημειώνοντας 36 το 1998, ενώ έχει και ένα ρεκόρ κόσμου επίτευξης τερμάτων με χατ τρικ.

Καριέρα
-------

Έκανε το ντεμπούτο του στο πρωτάθλημα Ιαπωνίας στις 11 Μαρτίου 1994 αγωνιζόμενος με την Τζούμπιλο Ιβάτα. Καθιερώθηκε γρήγορα στην ομάδα με την οποία αγωνίστηκε για 20 χρόνια. Με το σύλλογο κατέκτησε τρία πρωταθλήματα Ιαπωνίας και ισάριθμα Σούπερ Καπ, ενώ γνώρισε και διεθνή επιτυχία με την κατάκτηση του Τσάμπιονς Λιγκ Ασίας τη σεζόν 1998–99. Ο ίδιος ήταν πρώτος σκόρερ το 1998 με 36 γκολ σε 27 αγώνες και το 2000 με 20 γκολ σε 29 αγώνες. Εκλέχθηκε επίσης ποδοσφαιριστής της χρονιάς το 1998. Του δόθηκε το προσωνύμιο «Gon» που οφειλόταν στην ομοιότητά του με έναν χαρακτήρα κωμωδίας στην ιαπωνική τηλεόραση αργά τη νύχτα.

Ήταν μέλος της εθνικής ομάδας που κατέκτησε το Ασιατικό Κύπελλο Εθνών Ποδοσφαίρου το 1992 σκοράροντας στον ημιτελικό ένα γκολ με αντίπαλο την Κίνα (αποτέλεσμα 3–2).
Στους τελικούς του Παγκοσμίου Κυπέλλου του 1998 στη Γαλλία, ο Νακαγιάμα σκόραρε το μοναδικό γκολ του στη διοργάνωση και το πρώτο γκολ για την Ιαπωνία στην ιστορία του Παγκοσμίου Κυπέλλου με αντίπαλο τη Τζαμάικα στις 26 Ιουνίου 1998. Έχει σημειώσει 21 γκολ σε 53 εμφανίσεις για την Εθνική Ιαπωνίας.

Ο Νακαγιάμα κατέχει το παγκόσμιο ρεκόρ του ταχύτερου χατ τρικ σε διεθνές επίπεδο. Πέτυχε τρία γκολ σε αγώνα προκριματικών του Κυπέλλου Εθνών Ασίας του 2000 με αντίπαλο το Μπρουνέι στις 16 Φεβρουαρίου 2000 σε μόλις τρία λεπτά και τρία δευτερόλεπτα, ξεπερνώντας το προηγούμενο ρεκόρ του Άγγλου Ουίλι Χολ κατά 27 δευτερόλεπτα. Το ρεκόρ αναγνωρίζεται από το Βιβλίο Ρεκόρ Γκίνες. Επίσης σε τέσσερις διαδοχικούς αγώνες πρωταθλήματος, από τις 15 έως τις 29 Απριλίου 1998 σκόραρε 16 φορές πετυχαίνοντας τέσσερα διαδοχικά χατ-τρικ: μία φορά πέντε γκολ (γκλατ), δύο φορές τέσσερα (σούπερ χατ τρικ) και μία τρία, δεύτερη καλύτερη επίδοση στην ιστορία μετά το ρεκόρ του Γιόζεφ Μπίτσαν. Συνολικά για την Τζούμπιλο Ιβάτα σημείωσε 235 γκολ σε επίσημους αγώνες σε όλες τις διοργανώσεις και στο σύνολο της συλλογικής καριέρας 247 γκολ σε 539 αγώνες.

Έχοντας σημείωσει 157 γκολ στο πρωτάθλημα ήταν πρώτος σκόρερ όλων των εποχών της Τζε 1 Λιγκ της Ιαπωνίας (τώρα είναι τέταρτος).
Στις 4 Δεκεμβρίου 2012, ανακοίνωσε την αποχώρησή του σε ηλικία 45 ετών, αναφέροντας τραυματισμούς και στα δύο του γόνατα. Επανήλθε όμως τον Σεπτέμβριο του 2015 υπογράφοντας συμβόλαιο με ομάδα ως παίκτης, αν και τελικά δεν αγωνίστηκε. Στις 13 Ιανουαρίου 2020, ο Νακαγιάμα ανακοίνωσε την επίσημη αποχώρησή του ως παίκτης, ξεκινώντας καριέρα προπονητή στην πρώτη του ομάδα, Τζούμπιλο Ιβάτα. Ήταν δημοφιλής χαρακτήρας τόσο στους οπαδούς όσο και στους άλλους παίκτες και ήταν πάντα καλός για σε προτάσεις μετά από ένα παιχνίδι, νίκη ή ήττα, και συχνά μιλούσε με τους φιλάθλους μετά το τέλος των αγώνων. Ήταν ένα από τα αγαπημένα του ιαπωνικά μέσα ενημέρωσης, η εικόνα του συχνά επαναχρησιμοποιήθηκε για διαφημιστικούς σκοπούς.

Τίτλοι και διακρίσεις
---------------------

**Τζούμπιλο Ιβάτα**

* Πρωτάθλημα Ιαπωνίας (3) : 1997, 1999, 2002
* Κύπελλο Αυτοκράτορα : 2003
* Σούπερ Κύπελλο Ιαπωνίας (3) : 2000, 2003, 2004
* Τσάμπιονς Λιγκ Ασίας : 1998–99
* Σούπερ Καπ Ασίας : 1999

**Ιαπωνία**

* Κύπελλο Εθνών Ασίας : 1992

**Ατομικές διακρίσεις**

* Πολυτιμότερος παίκτης της ιαπωνικού πρωταθλήματος : 1998
* Πρώτος σκόρερ της J.League (2) : 1998, 2000
* Ιάπωνας ποδοσφαιριστής της χρονιάς: 1998
* Ιαπωνικού πρωταθλήματος επετειακή ομάδα 20 χρόνων
* Επιλογή στην ομάδα Εθνών Ασίας : 1999

Παραπομπές
----------

1. 1 2  «Fastest hat-trick in an international football (soccer) match». Ανακτήθηκε στις 15 Ιανουαρίου 2022.
2. ↑  «Masashi Nakayama 中山 雅史 (Player)». Ανακτήθηκε στις 15 Ιανουαρίου 2022.
3. ↑  «Japan - Record International Players». Ανακτήθηκε στις 15 Ιανουαρίου 2022.
4. ↑  «Japan - J-League Awards». Ανακτήθηκε στις 15 Ιανουαρίου 2022.
5. 1 2 3  «AFC : The Long Read: Masashi Nakayama». Ανακτήθηκε στις 17 Ιανουαρίου 2022.
6. ↑  «Asian Nations Cup 1992». Ανακτήθηκε στις 15 Ιανουαρίου 2022.
7. ↑  «FIFA : FIFA World Cup™ • 1998-06-26 JPN 1-2 JAM». Ανακτήθηκε στις 15 Ιανουαρίου 2022.
8. ↑  «World Cup 1998: Detailed infos». Ανακτήθηκε στις 15 Ιανουαρίου 2022.
9. 1 2  «中山雅史選手アスルクラロ沼津加入のお知らせFlow». Ανακτήθηκε στις 15 Ιανουαρίου 2022.
10. ↑  «Japan star claims fastest hat-trick». Ανακτήθηκε στις 15 Ιανουαρίου 2022.
11. ↑  «The most prolific scoring streaks ever». Ανακτήθηκε στις 17 Ιανουαρίου 2022.
12. ↑  «Football: Nakayama: the man who can't stop scoring». Αρχειοθετήθηκε από το πρωτότυπο στις 15 Ιανουαρίου 2022. Ανακτήθηκε στις 15 Ιανουαρίου 2022.
13. ↑  «The most remarkable world soccer records». Ανακτήθηκε στις 15 Ιανουαρίου 2022.
14. 1 2 3  «GOING. .. GOING. .. GON! MASAHI NAKAYAMA RETIRES». Ανακτήθηκε στις 17 Ιανουαρίου 2022.
15. ↑  «Okubo equals J-League record with 157th career goal». Αρχειοθετήθηκε από το πρωτότυπο στις 15 Ιανουαρίου 2022. Ανακτήθηκε στις 15 Ιανουαρίου 2022.
16. 1 2  «Masashi Nakayama». Ανακτήθηκε στις 16 Μαρτίου 2022.
17. ↑  «"中山 雅史選手、退団のお知らせ - アスルクラロ沼津 アスルクラロスルガ株式会社"». Ανακτήθηκε στις 15 Ιανουαρίου 2022.